钦定古今图书集成/明伦汇编/氏族典/第520卷 > 《凌迪知万姓统谱》 > 薛广德
## 钦定古今图书集成/明伦汇编/氏族典/第520卷 > 《凌迪知万姓统谱》 > 薛广德

按《汉书薛广德传》：“广德，字长卿，沛郡相人。以《鲁诗》教
授。萧望之为御史大夫，除广德为属，荐之，迁谏大夫，
代贡禹为长信少府、御史大夫。广德为人温雅有酝
藉。及为三公，直言谏争，以岁恶民流，与丞相定国乞
骸骨，赐安车驷马黄金，东归沛太守迎之界上，沛以
为荣。”